CELEX: 32000D0730
Language: ro
Date: 2000-11-10 00:00:00
Title: Decizia Comisiei din 10 noiembrie 2000 de instituire a Comitetului pentru etichetare ecologică al Uniunii Europene și de stabilire a regulamentului său de procedură [notificată cu numărul C(2000) 3280]Text cu relevanță pentru SEE.

15/Volumul 06
            
            
               RO
            
            
               Jurnalul Ofícial al Uniunii Europene
            
            
               167
            
         32000D0730
   
               L 293/24
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 10 noiembrie 2000
   de instituire a Comitetului pentru etichetare ecologică al Uniunii Europene și de stabilire a regulamentului său de procedură
   [notificată cu numărul C(2000) 3280]
   (Text cu relevanță pentru SEE)
   (2000/730/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 175 alineatul (1),
   având în vedere Regulamentul nr. 1980/2000 al Parlamentului European și al Consiliului (CE) din 17 iulie 2000 de stabilire a unui sistem comunitar revizuit de acordare a etichetei ecologice (1), în special articolul 13,
   întrucât:
   
               (1)
            
            
               Articolul 13 din Regulamentul (CE) nr. 1980/2000 prevede instituirea de către Comisie a unui Comitet pentru etichetare ecologică al Uniunii Europene, denumit în continuare „CEEUE”, constituit din organismele competente menționate la articolul 14 și din forumul consultativ menționat la articolul 15.
            
         
               (2)
            
            
               Articolul 13 din Regulamentul (CE) nr. 1980/2000 prevede că regulamentul de procedură al CEEUE este stabilit de Comisie în conformitate cu procedura prevăzută la articolul 17 și ținând seama de principiile de procedură definite în anexa IV.
            
         
               (3)
            
            
               Articolul 13 din Regulamentul (CE) nr. 1980/2000 prevede că CEEUE contribuie în special la stabilirea și la revizuirea criteriilor etichetării ecologice ca și a cerințelor în materie de evaluare și de verificare.
            
         
               (4)
            
            
               Articolul 15 din Regulamentul (CE) nr. 1980/2000 prevede ca, în cursul lucrărilor sale, Comisia să facă astfel încât, CEEUE să garanteze, pentru fiecare categorie de produse, o participare echilibrată a tuturor părților interesate, precum industria și prestatorii de servicii, inclusiv întreprinderile mici și mijlocii, artizanii și organizațiile lor profesionale, sindicatele, comercianții, detailiștii, importatorii, grupurile de protecția mediului și organizațiile de consumatori.
            
         
               (5)
            
            
               Al cincilea motiv al Regulamentului (CE) nr. 1980/2000 prevede că, pentru ca sistemul comunitar de acordare a etichetei ecologice să fie acceptat de către publicul larg, este esențial ca organizațiile nonguvernamentale cu specific de mediu și organizațiile de consumatori să joace un rol important în elaborarea și definirea criteriilor de acordare a etichetei ecologice comunitare.
            
         
               (6)
            
            
               Articolul 6 alineatul (2) din Regulamentul (CE) nr. 1980/2000 prevede că CEEUE poate cere Comisiei să declanșeze procedura prevăzută pentru stabilirea criteriilor ecologice.
            
         
               (7)
            
            
               Articolul 6 alineatul (2) din Regulamentul (CE) nr. 1980/2000 prevede acordarea de către Comisie pentru CEEUE a unui mandat pentru a elabora și revizui periodic criteriile de acordare a etichetei ecologice, precum și cerințele în materie de evaluare și de verificare legate de criteriile în cauză, care se aplică categoriilor de produse din domeniul de aplicare al regulamentului menționat.
            
         
               (8)
            
            
               Articolul 6 alineatul (3) din Regulamentul (CE) nr. 1980/2000 prevede că, pe baza acestui mandat, CEEUE elaborează criteriile de acordare a etichetei ecologice care se aplică categoriei de produse și cerințelor în materie de evaluare și de verificare legate de aceste criterii, în conformitate cu articolul 4 și anexa IV a regulamentului menționat, ținând seama de rezultatele studiilor de fezabilitate și de piață, de considerațiile privind ciclul de viață și de analiză a îmbunătățirii menționate în anexa II a aceluiași regulament.
            
         
               (9)
            
            
               Punctul 1 din anexa IV a Regulamentului (CE) nr. 1980/2000 prevede instituirea în cadrul CEEUE a unui grup de lucru ad hoc specific la care vor participa părțile interesate menționate la articolul 15 și organismele competente menționate la articolul 14 în vederea elaborării criteriilor de acordare a etichetei ecologice care se aplică fiecărei categorii de produse.
            
         
               (10)
            
            
               Articolul 5 din Regulamentul (CE) nr. 1980/2000 prevede necesitatea consultării CEEUE de către Comisie pentru stabilirea planului de lucru privind acordarea de etichete ecologice comunitare.
            
         
               (11)
            
            
               Articolul 10 din Regulamentul (CE) nr. 1980/2000 prevede că membrii CEEUE cooperează cu statele membre și cu Comisia pentru promovarea utilizării etichetei ecologice.
            
         
               (12)
            
            
               Măsurile prevăzute de prezenta decizie sunt conforme cu avizul comitetului instituit în conformitate cu articolul 17 din Regulamentul (CE) nr. 1980/2000,
            
         ADOPTĂ PREZENTA DECIZIE:
   Articolul 1
   Se adoptă dispozițiile prin care se instituie Comitetul pentru etichetare ecologică al Uniunii Europene și prin care se stabilește regulamentul său de procedură, care figurează în anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 10 noiembrie 2000.
      
         
            Pentru Comisie
         
         Margot WALLSTRÖM
         
         
            Membru al Comisiei
         
      
   
   
      (1)  JO L 237, 21.9.2000, p. 1.
   ANEXĂ
   REGULAMENT DE PROCEDURĂ AL COMITETULUI PENTRU ETICHETARE ECOLOGICĂ AL UNIUNII EUROPENE (CEEUE)
   ROLUL CEEUE
   
               1.
            
            
               CEEUE menționat la articolul 13 din Regulamentul (CE) nr. 1980/2000 se instituie și funcționează în conformitate cu regulamentul în cauză.
            
         
               2.
            
            
               În special, CEEUE:
               
                           —
                        
                        
                           cere Comisiei să declanșeze procedura prevăzută pentru stabilirea criteriilor ecologice, precum și a cerințelor în materie de evaluare și de verificare legate de criteriile în cauză pentru categorii de produse;
                        
                     
                           —
                        
                        
                           contribuie la stabilirea și la revizuirea criteriilor de acordare a etichetei ecologice și a cerințelor care se aplică categoriilor de produse în materie de evaluare și de verificare legate de aceste criterii;
                        
                     
                           —
                        
                        
                           este consultat de către Comisie în legătură cu planul de lucrări pentru acordarea etichetei ecologice comunitare.
                        
                     
         
               3.
            
            
               Membrii CEEUE cooperează cu statele membre și cu Comisia pentru promovarea utilizării etichetei ecologice.
            
         COMPONENȚA
   4.   CEEUE este compus din organismele competente menționate la articolul 14 din Regulamentul (CE) nr. 1980/2000, inclusiv organismele competente din statele membre și din Spațiul Economic European și din forumul consultativ menționat la articolul 15 din regulamentul în cauză.
   5.   Următoarele organizații, care reprezintă părțile interesate, sunt, printre altele, membre ale CEEUE:
   
               —
            
            
               Coface (consumatori, reprezentând de asemenea BEUC, Eurocoop și AEC);
            
         
               —
            
            
               BEE (mediu);
            
         
               —
            
            
               CES (sindicate);
            
         
               —
            
            
               UNICE (industrie);
            
         
               —
            
            
               UEAPME (IMM-uri, artizanat);
            
         
               —
            
            
               Eurocommerce (comerț).
            
         Pentru a asigura o participare echilibrată a tuturor părților interesate, CEEUE își poate modifice componența de maniera potrivită, fie la cererea Comisiei, fie din proprie inițiativă cu acordul Comisiei.
   6.   Fiecare membru al CEEUE trebuie să desemneze o persoană de contact.
   FUNCȚIILE DE PREȘEDINTE, VICEPREȘEDINTE ȘI SECRETAR
   
               7.
            
            
               Funcția de președinte și cele două funcții de vicepreședinte al CEEUE sunt asigurate prin rotație de către organismele competente în materie de etichetare ecologică menționate la articolul 14 din Regulamentul (CE) nr. 1980/2000.
            
         
               8.
            
            
               Președinția este, într–o primă fază, asigurată prin rotație de către un organism competent din statele membre ale Uniunii Europene care asigură în mod succesiv președinția Uniunii, iar apoi de către organismele din statele membre ale Spațiului Economic European, în ordine alfabetică și pentru aceeași durată de timp.
            
         
               9.
            
            
               Cele două funcții de vicepreședinte sunt asigurate de către organismul competent care trebuie să asigure președinția următoare și de către cel care a asigurat președinția anterioară.
            
         
               10.
            
            
               Organismul competent care asigură președinția sau una dintre funcțiile de vicepreședinte poate, în mod excepțional, să fie înlocuit de către unul dintre cei doi vicepreședinți sau de către un alt membru al CEEUE.
            
         
               11.
            
            
               Cu toate acestea, CEEUE poate, cu acordul Comisiei, să adopte în orice moment un alt mod de numire a președintelui și a vicepreședinților.
            
         
               12.
            
            
               Secretariatul CEEUE este asigurat de către serviciile Comisiei.
            
         REUNIUNI
   
               13.
            
            
               Reuniunile CEEUE sunt convocate de către președinte care, cu ajutorul vicepreședinților și al secretariatului, este însărcinat cu pregătirea și difuzarea invitațiilor, a ordinilor de zi și a documentelor justificative, precum și cu redactarea și difuzarea proceselor–verbale.
            
         
               14.
            
            
               La cererea CEEUE, Comisia îi pune la dispoziție o sală, atunci când reuniunea trebuie să aibă loc la Bruxelles.
            
         
               15.
            
            
               Ca regulă generală, participarea la o reuniune este limitată la cel mult trei reprezentanți pentru fiecare membru al CEEUE.
            
         
               16.
            
            
               Reprezentanții statelor membre ale Uniunii Europene și ale Spațiului Economic European pot participa la reuniunile CEEUE. Unii reprezentanți ai Comisiei participă la reuniunile CEEUE. Președinția sau Comisia pot invita, după caz, și alte părți interesate să participe la reuniuni.
            
         CHELTUIELI
   
               17.
            
            
               Cheltuielile curente necesare organizării reuniunilor, elaborării și reexaminării criteriilor ecologice și altor activități sunt suportate de către Comisie, prin intermediul unui buget anual adoptat pentru cheltuielile în cauză.
            
         NORME GENERALE
   (privind în special organismele competente aflate la conducere și grupurile de lucru ad hoc, aplicabile în cadrul stabilirii sau reexaminării criteriilor ecologice și a cerințelor de evaluare și de verificare a conformității categoriilor de produse cu criteriile în cauză)
   
               18.
            
            
               În acțiunile sale privind stabilirea sau reexaminarea criteriilor ecologice și a cerințelor de evaluare și de verificare a conformității unei categorii de produse, CEEUE selecționează cel puțin unul dintre organismele competente menționate la articolul 14 al Regulamentului (CE) nr. 1980/2000 care acceptă să–și asume rolul de conducător de grup. Aceste organisme sunt denumite „organisme competente aflate la conducere”.
            
         
               19.
            
            
               Organismul aflat la conducere constituie, cu ajutorul membrilor CEEUE, un grup de lucru ad hoc în conformitate cu punctul 1 din anexa IV din regulamentul menționat. El caută în mod activ să asigure un echilibru în interiorul său, mai ales între reprezentanții părților interesate și ai organismelor competente, precum și ai Comisiei. Părțile interesate din Uniunea Europeană și cele care nu sunt membre ale Uniunii sunt tratate de pe poziții de egalitate. Reprezentanții părților interesate menționate anterior trebuie, pe cât posibil, să fie experți informați în privința categoriilor de produse în cauză și sunt desemnați prin termenul „reprezentanți tehnici”.
            
         
               20.
            
            
               Toate organismele competente caută în mod activ să obțină avizul tuturor părților interesate din țările lor în privința categoriei de produse în cauză și comunică aceste avize grupului de lucru ad hoc și CEEUE.
            
         
               21.
            
            
               Organismul competent aflat la conducere organizează și prezidează cel puțin o reuniune a grupului de lucru ad hoc menționat anterior. La cerere, Comisia pune o sală la dispoziția CEEUE, în cazul în care reuniunea trebuie să aibă loc la Bruxelles.
            
         
               22.
            
            
               Reprezentanții părților interesate menționate anterior trebuie să participe, pe cât posibil, la reuniunile CEEUE unde categoria de produse în cauză trebuie examinată temeinic.
            
         
               23.
            
            
               CEEUE, organismul competent aflat la conducere și grupul de lucru ad hoc acționează în conformitate cu obiectivele și principiile stabilite în articolul 1 din regulamentul menționat, precum și cu principiile de procedură definite în anexa IV a regulamentului.
            
         
               24.
            
            
               CEEUE, organismul competent aflat la conducere și grupul de lucru ad hoc țin seama de elementele politicii comunitare de mediu și de lucrările privind alte categorii de produse conexe.
            
         
               25.
            
            
               CEEUE și membrii săi, organismul competent aflat la conducere și grupul de lucru ad hoc fac tot ceea ce este posibil pentru a ajunge la un consens privind ansamblul lucrărilor lor veghind în același timp la asigurarea unor înalte nivele de protecție a mediului.
            
         LUCRĂRI PREPARATORII
   (procedură de urmat înainte de a cere Comisiei să declanșeze procedura prevăzută pentru stabilirea criteriilor ecologice privind categoriile de produse)
   26.   CEEUE poate cere Comisiei să declanșeze procedura prevăzută pentru stabilirea criteriilor ecologice privind categoriile de produse.
   27.   CEEUE ține seama de planul de lucru pentru eticheta ecologică comunitară menționat la articolul 5 din Regulamentul (CE) nr. 1980/2000 și în special de lista nonexhaustivă a categoriilor de produse considerate ca prioritare pentru măsurile comunitare.
   28.   CEEUE efectuează lucrări preparatorii pentru a stabili dacă categoria de produse luată în considerare intră în domeniul de aplicare a sistemului comunitar de acordare a etichetei ecologice stabilit în articolul 2 din regulamentul menționat și, în special, dacă îndeplinește condițiile din articolul 2 alineatul (2). De asemenea, Comisia poate să ceară CEEUE să efectueze aceste lucrări preparatorii.
   29.   Pentru a efectua aceste lucrări preparatorii, CEEUE selecționează un organism competent aflat la conducere sau mai multe organisme care acceptă să–și asume rolul de conducător, care formează un grup de lucru ad hoc. Se aplică normele generale expuse anterior.
   30.   Organismul competent aflat la conducere, sprijinit de grupul de lucru ad hoc, efectuează un studiu de fezabilitate și un studiu al pieței, ține seama de considerațiile privind ciclul de viață și face analiza ameliorării, după cum este prevăzut în anexa II a regulamentului menționat, ținând seama de cerințele și de dispozițiile aplicabile stabilite în articolul 3, în anexa I și la punctul 1 din anexa IV.
   În acest context, organismul competent aflat la conducere, cu ajutorul grupului de lucru ad hoc, îndeplinește, în special, următoarele sarcini, în măsura în care acestea sunt utile și realizabile:
   
               (a)
            
            
               analizarea naturii pieței, inclusiv în ceea ce privește segmentarea industrială și economică a sectorului (principalii fabricanți, părțile pieței, importuri etc.), caracterizarea diferitelor tipuri de produs, analizarea posibilităților de comercializare cu succes a produselor care poartă eticheta ecologică și propunerea strategiei potrivite de marketing și de comunicare;
            
         
               (b)
            
            
               obținerea avizului de la toate părțile interesate (organisme competente, grupuri de interes etc.) și identificarea părților dispuse să coopereze la stabilirea criteriilor;
            
         
               (c)
            
            
               analizarea efectelor negative esențiale asupra mediului, a celor mai bune practici de mediu în sector și, de asemenea, ținând seama de caracteristicile de concepție ale aspectelor ecologice și determinarea principalelor domenii ce trebuie ameliorate în categoria de produse și a manierei în care pot fi încorporate toate acestea în criteriile ecologice;
            
         
               (d)
            
            
               analizarea elementelor esențiale legate de capacitatea produsului de a satisface nevoile consumatorilor și examinarea felului în care acestea pot fi incorporate în criteriile de acordare a etichetei ecologice;
            
         
               (e)
            
            
               realizarea unui inventar și obținerea unor exemplare de etichete ecologice existente, a normelor, a metodelor de probă și a studiilor care prezintă interes pentru stabilirea unei etichete ecologice pentru categoria de produse, ținând seama de lucrările efectuate în privința unor categorii de produse asemănătoare și realizarea unei estimări a costului probelor;
            
         
               (f)
            
            
               examinarea dispozițiilor legislative în domeniul vizat pe plan național, european și internațional;
            
         
               (g)
            
            
               reperarea potențialelor obstacole în calea stabilirii acestei categorii de produse;
            
         
               (h)
            
            
               redactarea și distribuirea în timp util, înaintea reuniunilor pe acest subiect, a tuturor documentelor de lucru necesare care rezumă principalele rezultate ale celor trei etape menționate anterior și care includ alte informații și analize care merită să fie luate în considerare;
            
         
               (i)
            
            
               redactarea unui raport final complet asupra rezultatelor analizelor și cercetărilor menționate anterior, în limba engleză, și, facultativ, într-o altă limbă oficială a Comunității. Acest raport final trebuie să fie disponibil atât pe hârtie, cât și în format electronic și trebuie să fie deschis spre consultare, atunci când este posibil pe site-ul Internet consacrat etichetei ecologice. Raportul conține o anexă cu o listă recapitulativă a tuturor documentelor difuzate în cursul lucrărilor, indicându–se data de difuzare și destinatarii fiecărui document, precum și o copie a documentelor în cauză. De asemenea, el conține o anexă cu lista părților interesate care au participat la lucrări, care au fost consultate sau care au emis un aviz, indicându-se persoana de contact: Raportul mai conține un rezumat și, după caz, anexe cuprinzând calcule de inventar detaliate. Se va ține seama de toate observațiile primite în legătură cu raportul, iar informațiile privind urmările observațiilor în cauză vor fi comunicate la cerere;
            
         
               (j)
            
            
               prezentarea rezultatelor CEEUE cu ocazia reuniunilor sale și recomandarea continuării sau nu a elaborării categoriei de produse și a stabilirii criteriilor de acordare a etichetei ecologice, pe baza consultărilor menționate anterior și a șanselor de succes global pe care l-ar putea avea o etichetă ecologică pentru categoria de produse candidate.
            
         31.   După ce este satisfăcut de activitatea de preparare efectuată pentru o categorie de produse candidate și după ce aderă la recomandarea favorabilă a grupului de lucru ad hoc, CEEUE transmite Comisiei raportul final împreună cu propunerile de redactare a mandatului la Comisie și îi cere acesteia să declanșeze procedura de stabilire a criteriilor ecologice pentru categoria de produse în discuție și să-i acorde un mandat, ținând seama de propunerile menționate anterior. Membrii CEEUE care reprezintă părțile interesate menționate la articolul 15 din Regulamentul (CE) nr. 1980/2000 pot anexa cu titlu individual sau cu titlu colectiv observațiile lor specifice privind raportul final.
   MANDATUL PRIVIND ELABORAREA SAU REVIZUIREA CRITERIILOR
   (procedură de urmat la executarea unui mandat al Comisiei privind elaborarea sau revizuirea criteriilor de acordare a etichetei ecologice și a cerințelor de evaluare și verificare a conformității unei categorii de produse)
   
               32.
            
            
               Pe baza unui mandat acordat de Comisie, CEEUE elaborează o propunere de criterii pentru acordarea etichetei ecologice și cerințele de evaluare și de verificare a conformității categoriei de produse în cauză. CEEUE trebuie să respecte termenul de executare a lucrărilor fixat în mandat.
            
         
               33.
            
            
               Pentru a îndeplini această sarcină, CEEUE selecționează un organism competent conducător sau mai multe organisme care acceptă să–și asume rolul de conducător și care constituie un grup de lucru ad hoc. Se aplică normele generale expuse anterior.
            
         
               34.
            
            
               Organismul competent aflat la conducere stabilește cu ajutorul grupului de lucru ad hoc dacă s-au efectuat în mod corespunzător toate analizele și cercetările necesare, precum și celelalte lucrări preparatorii enumerate anterior. Această verificare vizează în special studiile de fezabilitate și de piață, considerațiile privind ciclul de viață și analiza ameliorării menționate în anexa II a Regulamentului (CE) nr. 1980/2000. Organismul competent aflat la conducere, cu ajutorul grupului de lucru ad hoc, face tot ceea ce este necesar pentru a termina și actualiza, după caz, aceste lucrări preparatorii, ținând seama de procedurile prezentate în secțiunea menționată anterior.
            
         
               35.
            
            
               Organismul competent aflat la conducere îi prezintă CEEUE proiectul de propunere, precum și rapoartele și analizele care fac obiectul reuniunilor Comitetului, cu ocazia uneia sau a mai multora dintre aceste reuniuni. După caz, organismul notifică, pe baza consultărilor în cauză, că mandatul poate fi considerat îndeplinit. În această privință, o atenție specială va fi acordată șanselor proiectului de a beneficia de un sprijin important.
            
         
               36.
            
            
               De asemenea, acționând pe baza lucrărilor efectuate de către organismul competent aflat la conducere și de către grupul de lucru ad hoc, CEEUE informează Comisia, la momentul potrivit, în legătură cu proiectele de criterii și notifică faptul că mandatul poate fi considerat îndeplinit. În această privință, se va acorda o atenție specială șanselor pe care le are proiectul de propunere de a beneficia de un sprijin important. Membrii CEEUE care reprezintă părțile interesate menționate la articolul 15 din Regulamentul (CE) nr. 1980/2000 pot anexa cu titlu individual sau cu titlu colectiv observații specifice privind proiectul de criterii.
            
         
               37.
            
            
               În cazul în care Comisia indică faptul că mandatul nu este îndeplinit, CEEUE își continuă lucrările asupra proiectului de criterii ținând seama de procedurile și de cerințele precizate în prezenta secțiune. Comisia își motivează avizul.
            
         
               38.
            
            
               În cazul în care, în orice moment, Comisia anunță îndeplinirea mandatului, CEEUE va considera mandatul său ca fiind îndeplinit. Cu toate acestea, CEEUE își va relua lucrările din cadrul mandatului în cazul în care, ulterior, Comisia îi va cere să o facă.
            
         
               39.
            
            
               În cazul în care, în orice moment, CEEUE ajunge la concluzia că nu este în măsură să îndeplinească mandatul, informează fără întârziere Comisia, motivându–și poziția în mod detaliat.
            
         MANDATUL PRIVIND REEXAMINAREA CRITERIILOR
   (procedură de urmat în executarea unui mandat al Comisiei de revizuire a criteriilor de acordare a etichetei ecologice și a cerințelor de evaluare și de verificare a conformității unei categorii de produse)
   
               40.
            
            
               Pe baza unui mandat dat de către Comisie, CEEUE reexaminează criteriile de acordare a etichetei ecologice și cerințele de evaluare și verificare a conformității categoriei de produse în cauză.
            
         
               41.
            
            
               CEEUE veghează în special la finalizarea lucrărilor sale la timp înainte de expirarea validității criteriilor existente.
            
         
               42.
            
            
               Pentru a-și îndeplini această sarcină, CEEUE selecționează un organism competent conducător sau mai multe organisme care acceptă să-și asume rolul de conducător, care formează un grup de lucru ad hoc. Se aplică normele generale expuse anterior.
            
         
               43.
            
            
               Cu ajutorul grupului de lucru ad hoc, organismul competent aflat la conducere reexaminează criteriile de acordare a etichetei ecologice și cerințele de evaluare și de verificare a conformității; de asemenea, examinează analizele, rapoartele, inventarele și alte lucrări enunțate în secțiunea intitulată „Lucrări preparatorii”, finalizându-le și actualizându-le, după caz.
            
         
               44.
            
            
               Cu ajutorul grupului de lucru ad hoc, organismul competent aflat la conducere evaluează în special succesul pe care l-a avut, îl are sau ar putea să îl aibă categoria de produse, inclusiv în ceea ce privește avantajele privind mediul care îi sunt asociate, ținând seama de succesul categoriilor de produse conexe și de planul de lucru pentru etichetarea ecologică comunitară.
            
         
               45.
            
            
               Organismul competent aflat la conducere prezintă CEEUE rezultatele acestor evaluări și analize cu ocazia uneia sau a mai multor reuniuni și îi indică, după caz, pe baza acestor consultări, printr-o recomandare, atunci când trebuie să amâne, să retragă sau să revizuiască criteriile ecologice și cerințele conexe de evaluare și de verificare a conformității. În această privință, se va acorda o atenție specială șanselor pe care le are recomandarea de a beneficia de un sprijin important.
            
         
               46.
            
            
               De asemenea, acționând pe baza lucrărilor efectuate de către organismul competent aflat la conducere și de către grupul de lucru ad hoc, CEEUE indică, atunci când se cuvine, printr-o recomandare făcută Comisiei, necesitatea criteriilor ecologice și a cerințelor conexe pentru evaluarea și verificarea conformității trebuie fie amânate, fie retrase, fie revizuite. În această privință, va fi acordată o atenție specială șanselor pe care le are recomandarea de a beneficia de un sprijin important. Membrii CEEUE care reprezintă părțile interesate menționate la articolul 15 din Regulamentul (CE) nr. 1980/2000 pot anexa cu titlu individual sau cu titlu colectiv observații specifice privind recomandarea.
            
         
               47.
            
            
               În cazul în care Comisia ar anunța neîndeplinirea mandatului, CEEUE își continuă lucrările ținând seama de procedurile și de cerințele enunțate în prezenta secțiune. Comisia își motivează avizul.
            
         
               48.
            
            
               Atunci când Comisia aprobă o recomandare de revizuire a criteriilor ecologice și a cerințelor conexe pentru evaluarea și verificarea conformității, CEEUE își continuă lucrările în acest sens, ținând seama de procedura și de cerințele expuse în secțiunea intitulată „Mandatul privind elaborarea sau revizuirea criteriilor”.
            
         
               49.
            
            
               Atunci când Comisia aprobă o recomandare de retragere sau de amânare a criteriilor ecologice și a exigențelor conexe pentru evaluarea și verificarea conformității, CEEUE consideră că mandatul său este îndeplinit. Cu toate acestea, CEEUE își va relua lucrările din cadrul mandatului atunci când, ulterior, Comisia îi va cere ulterior acest lucru.
            
         
               50.
            
            
               În cazul în care, în orice moment, CEEUE ajunge la concluzia că nu este în măsură să își îndeplinească mandatul, va informa fără întârziere Comisia, motivându-și poziția în mod detaliat.
            
         CONTRIBUȚIILE LA PLANUL DE LUCRU
   (procedură de urmat când Comitetul este consultat de Comisie în legătură cu planul de lucru pentru etichetarea ecologică comunitară)
   
               51.
            
            
               CEEUE poate furniza Comisiei contribuții la planul de lucru propus pentru etichetarea ecologică comunitară menționată la articolul 5 din Regulamentul (CE) nr. 1980/2000,
            
         
               52.
            
            
               În acest scop, CEEUE întreprinde demersurile necesare și corespunzătoare, acționând în conformitate cu obiectivele și principiile stabilite în articolul 1 alineatele (1) și (4) din regulamentul menționat anterior.
            
         
               53.
            
            
               Înainte de a propune includerea a noi categorii de produse în lista celor care pot fi considerate ca fiind prioritare pentru măsurile comunitare, CEEUE stabilește de manieră preliminară și indicativă dacă categoriile de produse în cauză intră în domeniul de aplicare al sistemului comunitar de acordare a etichetei ecologice definit în articolul 2 din regulamentul menționat anterior și, în special, dacă satisfac condițiile stabilite în articolul 2 alineatul (2) din regulamentul în cauză. În acest context, CEEUE ține seama, într–o măsură convenabilă, de considerațiile expuse în secțiunea intitulată „Lucrări preparatorii”.
            
         
               54.
            
            
               CEEUE și membrii săi fac tot posibilul pentru a ajunge la un consens pe toată durata acestor lucrări.
            
         ALTE ACTIVITĂȚI ALE MEMBRILOR CEEUE
   
               55.
            
            
               Membrii CEEUE acționează în interesul general al sistemului comunitar de acordare a etichetei ecologice și sunt autorizați să ia toate inițiativele pe care le consideră utile în acest sens. Ei pot acționa în același fel la cererea Comisiei. Inițiativele menționate anterior cuprind între altele:
               
                           —
                        
                        
                           acțiuni de promovare, în special cele menționate la articolul 10 din Regulamentul (CE) nr. 1980/2000;
                        
                     
                           —
                        
                        
                           constituirea de grupuri de lucru ad hoc;
                        
                     
                           —
                        
                        
                           acțiuni vizând promovarea unei aplicări armonizate a criteriilor de acordare a etichetei ecologice și a cerințelor conexe de evaluare și de verificare a conformității, inclusiv adaptarea regulată și îmbunătățirea ghidurilor utilizatorului;
                        
                     
                           —
                        
                        
                           redactarea unor linii directoare, de exemplu pentru a facilita elaborarea criteriilor ecologice;
                        
                     
                           —
                        
                        
                           adoptarea de proceduri interne în caz de nevoie.
                        
                     
         REEXAMINAREA
   
               56.
            
            
               CEEUE procedează în mod regulat la reexaminarea funcționării sale și, în cazul în care este necesar, adresează recomandări Comisiei, în vederea adaptării prezentului regulament de procedură. Prima reexaminare trebuie efectuată înainte de sfârșitul lui 2002.